ครม.สัญจร จังหวัดนราธิวาส เตรียมพิจารณาโครงการเพื่อพัฒนาพื้นที่จังหวัดชายแดนภาคใต้
ครม.สัญจร จังหวัดนราธิวาส เตรียมพิจารณาโครงการเพื่อพัฒนาพื้นที่จังหวัดชายแดนภาคใต้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ชายแดน ประกอบด้วย นราธิวาส ปัตตานี และยะลา ที่ห้องประชุมเฉลิมพระเกียรติ ชั้น 1 อาคารเฉลิมพระเกียรติ มหาวิทยาลัยนราธิวาสราชนครินทร์ อำเภอเมืองนราธิวาส จังหวัดนราธิวาส ก่อนเป็นประธานการประชุมคณะรัฐมนตรีอย่างเป็นทางการนอกสถานที่ หรือ ครม.สัญจร ครั้งที่ 1/2563 โดยมีตัวแทนนักศึกษาและบุคลากรของมหาวิทยาลัยให้การต้อนรับ จากนั้นนายกรัฐมนตรีจะได้เยี่ยมชมนิทรรศการเพื่อการพัฒนาพื้นที่เช่นการเลี้ยงไส้เดือนจากขยะอินทรีย์ของครัวเรือนต้นแบบส่งเสริมเศรษฐกิจพอเพียงอำเภอโคกโพธิ์ จังหวัดปัตตานี รวมถึงโครงการนวัตกรรมขยะแรกภาษีให้ประชาชนสามารถนำขยะที่คัดแยกแล้วแต่ละประเภทตามอัตราการแลกในประกาศยื่นเสียค่าธรรมเนียมการเก็บขยะได้และยังทำให้ประชาชนเกิดรายได้จากการคัดแยกขยะขณะที่ในการประชุมคณะรัฐมนตรีวันนี้ จะมีโครงการต่างๆ เพื่อการพัฒนาและยกระดับคุณภาพชีวิตของประชาชน เช่น เรื่องของการบริหารจัดการน้ำ การประกันโครงสร้างพื้นฐานและการส่งเสริมการค้า ที่ประชุมยังจะมีการเสนอมาตรการการแก้ปัญหาฝุ่นละอองพีเอ็ม 2.5 เข้าสู่ที่ประชุมคณะรัฐมนตรีในวันนี้ด้วย